
	CCENTER ZA SOCIALNO DELO
POSAVJE                                                                                                                          
                                                                                                                       



	
Trg Matije Gubca 1
8270 Krško

T: 07 499 20 00
F: 07 499 20 15
E: gp-csd.posav@gov.si



Številka: 478-1/2026-31852
Datum:  1. 10. 2026


Na podlagi 77. in druge alineje 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 , 79/18 in 78/23 - ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), Center za socialno delo Posavje, Trg Matije Gubca 1, 8270 Krško, ki ga zastopa direktorica Marina Novak Rabzelj, objavlja naslednjo

NAMERO O SKLENITVI NEPOSREDNE POGODBE
za prodajo službenega osebnega vozila znamke ŠKODA CITIGO 1.0

ter vabi vse zainteresirane kupce k oddaji ponudbe za nakup.
1. Naziv in sedež upravljavca:
CENTER ZA SOCIALNO DELO POSAVJE, Trg Matije Gubca 1, 8270 Krško
2. Predmet prodaje:
Predmet prodaje je naslednja premičnina:
· Vrsta vozila: OSEBNO VOZILO
· Znamka vozila: ŠKODA CITIGO 1.0
· Lastnik vozila: CSD Posavje
· Registrska številka: KK CJ 985
· Leto izdelave: 2013
· Datum prve registracije: 21. 1. 2013
· Število prevoženih km (cca.): 185.000
· Identifikacijska številka: TMBZZZAAZDD626218
· Moč motorja v kW: 44
· Tip motorja: CHY
· Delovna prostornina motorja v cm3: 999
· Barva vozila: SOB
· Število sedežev: 4
· Vrsta goriva: BENCIN
· Stanje vozila: Vozilo je registrirano, redno je bilo servisirano in se je uporabljalo v službene namene upravljavca. Vozilo je poškodovano od toče.
Za vozilo ne obstaja predkupna pravica ali druge omejitve v zvezi s postopkom razpolaganja.
3. Ponudbena cena:
Ponudbena cena ne sme biti nižja od 1.200,00 EUR, kar je pogoj za popolnost ponudbe in morebitni poziv na pogajanja. Ta vrednost je hkrati tudi najnižja ponudbena cena.
Predmet prodaje bo po ponujeni ponudbeni ceni prodan tistemu zainteresiranemu kupcu, ki bo v popolni in pravočasni ponudbi na podlagi te namere oziroma v okviru dodatnih pisnih pogajanj ponudil najvišjo ponudbeno ceno.
4. Oddaja ponudbe:
Zainteresirani kupci za nakup predmeta prodaje oddajo zavezujočo ponudbo na izpolnjenem in lastnoročno podpisanem obrazcu »Ponudba«, ki je priloga 1 te namere.
Ponudbo naj zainteresirani kupci pošljejo po pošti, ali jo osebno prinesejo v zaprti ovojnici s pripisom: »PONUDBA v zadevi št. 478-1/2026-31852 - NE ODPIRAJ!« na naslov:
Center za socialno delo Posavje
Trg Matije Gubca 1
8270 Krško
Ponudba mora na naslov upravljavca prispeti oziroma biti dostavljena najkasneje do 16. 10. 2026 do 9.00 ure (za pravočasno ponudbo ne šteje datum oddaje ponudbe!).
5. Obravnava ponudb in nadaljnji postopek:
Ponudbe, ki bodo na naslov upravljavca prispele oziroma bile dostavljene po izteku roka za oddajo ponudb, bodo izločene iz nadaljnjega postopka. Nepopolne in nepodpisane ponudbe ne bodo upoštevane.
Odpiranje ponudb ne bo javno.
Upravljavec bo po prejemu ene popolne in pravočasne ponudbe predmet prodaje prodal edinemu ponudniku.
Če bo v roku za oddajo ponudb prispelo več popolnih ponudb, se bodo z zainteresiranimi ponudniki opravila dodatna pisna pogajanja o ceni in morebitnih drugih pogojih pravnega posla. Pogodba bo sklenjena s tistim ponudnikom, ki bo ponudil najvišjo ceno.
Cena in morebitni drugi elementi ponudbe, ponujeni na pogajanjih, so zavezujoči.
Ponudniki bodo o rezultatih prejetih ponudb obveščeni na svoj elektronski naslov najkasneje 7 dni po zaključku zbiranja ponudb na podlagi te namere oziroma dodatnih pisnih pogajanj.
6. Način in rok plačila kupnine:
Kupec mora kupnino plačati v osmih dneh po sklenitvi pogodbe z nakazilom na transakcijski račun upravljavca in s sklicem, ki bosta navedena v kupoprodajni pogodbi.
Plačilo celotne kupnine v navedenem roku je bistvena sestavina pravnega posla. Če kupnina ni plačana v postavljenem roku, se pravni posel šteje za razvezanega po samem zakonu.
Vse morebitne stroške v zvezi z izvedbo prodajne pogodbe in prenosom lastništva nosi kupec.
Če izbrani kupec ne bo podpisal pogodbe v roku 5 delovnih dni po pozivu in če ne bo plačal kupnine v roku 8 dni po sklenitvi pogodbe, lahko CSD Posavje pozove k sklenitvi pogodbe naslednjega ponudnika, ki je ponudil najvišjo ceno.
7. Opozorila:
Vozilo se prodaja po načelu »videno – kupljeno«, zato morebitne reklamacije po sklenitvi kupoprodajne pogodbe ne bodo upoštevane. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje. Kupec je dolžan na lastne stroške odpeljati predmet ponudbe v roku osem dni od plačila kupnine.
Upravljavec lahko do sklenitve pravnega posla, brez obrazložitve in brez odškodninske odgovornosti, postopek prodaje ustavi.
8. Podrobnejše informacije in ogled predmeta prodaje:
Dodatne informacije v zvezi s predmetom prodaje lahko zainteresirani kupci dobijo vsak delovnik med 8.00 in 15.00 uro oziroma ob sredah med 8.00 in 17.00 uro ter ob petkih med 8.00 in 13.00 uro pri kontaktni osebi upravljavca: DAVID FERLIN, na tel. št. 051 430 916 ali po e-pošti: david.ferlin@gov.si.
Ogled predmeta prodaje je možen vsak delovnik med 8.00 in 15.00 uro oziroma ob sredah med 8.00 in 17.00 uro ter ob petkih med 8.00 in 13.00 uro, po predhodnem dogovoru pri zgoraj navedeni kontaktni osebi.              


                                                                                  Po pooblastilu direktorice Marine Novak Rabzelj 

Barbara Martini
                                                                                                             


Priloge:
· ponudba
· fotografije

